Návrh na riešenie  finančnej potreby na oddlženie zdravotníctva
prostredníctvom spoločnosti Veriteľ, a.s.

Úvod

Predkladaný materiál  rieši potrebu finančných zdrojov na oddlženie zdravotníctva prostredníctvom spoločnosti Veriteľ, a.s.

Všetky  predkladané  údaje o pohľadávkach a záväzkoch vychádzajú zo skutočných údajov zdravotníckych zariadení, zdravotných poisťovní a z databázy spoločnosti Veriteľ, a.s.

1. Východiská

Záväzky zdravotníckych zariadení voči súkromnému sektoru určené na oddlženie prostredníctvom  a.s. Veriteľ predstavujú spolu 8,2 mld. Sk (v štruktúre na zdravotnícke zariadenia v pôsobnosti MZ SR, VÚC, obcí a neziskových organizácií -  Tabuľka  1). Z tejto sumy sú zmluvne podchytené záväzky v objeme 1,4 mld. Sk (účtovné výkazníctvo k 18.6.2004). Veriteľ, a.s. reálne uhradil veriteľom záväzky v objeme 1,3 mld. Sk (rozdiel vykazovaných údajov je daný časovým posunom medzi realizovanými úhradami a operatívnou účtovnou evidenciou). Potreba na oddlženie súkromných veriteľov je 6,9 mld. Sk.

Tabuľka 1: Prehľad použitých a ďalších finančných potrieb k oddlžovaniu spoločnosťou Veriteľ a.s. v Sk
Zdravotnícke zariadenia v pôsobnosti	Veritelia spolu	Zmluvné oddlženie	Uhradené k 1.7.2004	Potreba finančných prostriedkov	
MZ SR	6 933 385 545,77	624 511 624,65	692 946 332,79	6 240 439 212,98	
VÚC, obce, NO	1 257 545 784,98	784 278 896,17	622 271 088,08	635 274 696,90	
Spolu	8 190 931 330,75	1 408 790 520,82	1 315 217 420,87	6 875 713 909,88	
Zdroj: Veriteľ, a.s.

Okrem súkromných veriteľov je nutné k potrebe pripočítať aj veriteľov ZP Perspektíva. Na základe údajov správcu konkurznej podstaty záväzky predstavujú cca 0,84 mld. Sk.

Tretím dôležitým veriteľom zdravotníckych zariadení je verejný sektor, predovšetkým Sociálna poisťovňa, ktorá zároveň prebrala pohľadávky bývalého NÚP voči zdravotníckym zariadeniam. Celková suma záväzkov zdravotníckych zaradení voči Sociálnej poisťovni dosahuje 6,4 mld. Sk a záväzky zdravotníckych zariadení voči daňovému úradu dosahujú 0,6 mld. Sk.

Vzhľadom k tomu, že NR SR sa nestotožnila s vládou navrhovaným riešením prostredníctvom pohľadávok daňového úradu, je nutné hľadať nové riešenie na celý objem 6,4 mld. Sk.

2. Sumár celkovej potreby

Na oddlženie zdravotníctva bude potrebné vyčleniť ešte 15,111 mld. Sk (Tabuľka 2 ). 

Krytie tejto potreby je nasledovné:
1.	Štátne finančné aktíva				8,653 mld. Sk 
2.	Odpustením záväzkov voči Sociálnej poisťovni 	6,458 mld. Sk

Tabuľka 2: Celkový prehľad o potrebe finančných zdrojov v mld. Sk
	Potreba	Súčasné krytie	Dodatočná potreba	Stav záväzkov k 31.12.2004	Oddlženie v roku 2005	
Záväzky ZZ voči súkromnému sektoru	        6,876	Stav účtu.....1,763 
              ŠFA............1,360	ŠFA.....3,753	0,000	0,000	
Záväzky ZZ voči Sociálnej poisťovni (vrátane NUP)	6,458	0,000	6,458	6,458	6,458	
Záväzky ZZ voči daňovému úradu	0,644	Pristúpenie k záväzku ZZ a „kolečko“ cez NFV*
0,644	0,000	0,000	0,000	
Záväzky voči veriteľom ZP Perspektíva	0,840	0,840	0,000	0,000	0,000	
Záväzky ZP voči veriteľom	2,900	0,000	ŠFA.....2,900	0,300	0,300	
Rast dlhu ZZ v roku2004	2,000	0,000	ŠFA.....2,000	1,000	ŠFA...1,000	
Spolu	19,718	4,607	15,111	7,758	7,758	
Zdroj: Kalkulácia MZ SR
 *Veriteľ a.s. pristúpi k záväzku zdravotníckych zariadení voči daňovému úradu.

V porovnaní s „Návrhom spôsobu oddlženia tzv. problematických oblastí v rezorte zdravotníctva a kalkulácie finančnej náročnosti na celkové oddlženie zdravotníctva“, ku ktorému vláda prijala uznesenie č. 282 z 31. 3. 2004 a v ktorom bola potreba ďalších finančných zdrojov vypočítaná na 9,7 mld. Sk, sa táto suma zvýšila o 5,4 mld. Sk na 15,1 mld. Sk. 

Dôvodom zvýšenia o 5,4 mld Sk je:
1.	potreba vyrovnania záväzkov zdravotníckych zariadení voči verejnému sektoru v objeme 6,4 mld. Sk;
2.	súčasné zníženie záväzkov zdravotných poisťovní voči veriteľom o 1,0 mld. Sk (z 3,9 mld. Sk na 2,9 mld. Sk ).
   
  Tabuľka č. 3 obsahuje pôvodnú kvantifikáciu (z tabuľky v materiáli z 31.3.2004) upravenú o nové skutočnosti. 

Tabuľka 3: Potreba ďalších finančných zdrojov v mld. Sk
	Súkromný
Sektor	Verejné
Financie	Vnútorný
Dlh	Rast dlhu v roku 2004	Spolu	
I. Kalkulácia dlhu						
Zdravotné poisťovne 
k 30.4.2004	2,9	5,0	3,6		11,5	
ZP Perspektíva 
v likvidácií	0,9	0,0	1,1		2,0	
LZZ v zriaďovateľskej pôsobnosti MZ SR k 31.12.2003	7,0	4,2	0,3	2,0	13,5	
LZZ v zriaďovateľskej pôsobnosti VUC a obcí a NO k 31.12.2002	1,1	2,6	0,3		4,0	
LZZ v zriaďovateľskej pôsobnosti VUC a obcí a NO – rast v roku 2003	0,9	1,0	0,1		2,0	
Spolu	12,8	12,8	5,4	2,0	33,0	
II. Riešenie dlhu – spolu	6,1	6,4	5,4	0,0	17,9	
Vyčlenené zdroje na záväzky k 31.12.2002, ktorými sa oddlžujú delimitované LZZ cez a.s. Veriteľ	1,1				1,1	
Nezodpovedá štát. Za dlhy delimitovaných od roku 2003 zodpovedajú ich zriaďovatelia	0,9	1,0	0,1		2,0	
Bez potreby hotovosti		5,4	5,3		10,7	
Presun zdrojov na oddlženie štátnych LZZ (uznesenie vlády č. 1154/2003, bod A.2)	1,9				1,9	
Zdroje schválené, ale ešte nepoužité na oddlženie štátnych LZZ (uznesenie vlády č. 1154/2003, bod B.1 )	2,2				2,2	
III. Spolu dodatočná potreba na oddlženie v hotovosti	6,7	6,4		2,0	15,1	
Oddlženie zdravotných poisťovní (vrátane ZP Perspektíva)	3,8			0,0	              3,8  	
 Oddlženie štátnych LZZ + štátne a decentralizované voči verejnému sektoru	2,9	6,4		2,0	11,3	
Zdroj: MZ SR

3. Vyriešenie daňovej povinnosti a.s. Veriteľ

V súčasnom materiáli nie je riešená otázka daňovej povinnosti pri odpúšťaní pohľadávok a.s. Veriteľ voči zdravotníckym zariadeniam. Problematika daňovej povinnosti bude predmetom rokovania na úrovni Ministerstva financií SR, Ministerstva zdravotníctva SR a spoločnosti Veriteľ.a.s..
 
	4. Špecifikácia štátnych finančných aktív použiteľných na oddlženie zdravotníctva

Možnosť použitia prostriedkov štátnych finančných aktív upravuje § 49b zákona č. 303/1995 Z. z. o rozpočtových pravidlách v znení neskorších predpisov. Podľa tohto ustanovenia možno štátne finančné aktíva vytvorené z výsledkov hospodárenia minulých rokov použiť iba so súhlasom národnej rady. Štátne finančné aktíva z ďalších finančných operácií štátu možno použiť iba so súhlasom vlády.

	Stav  zdrojov  na  účtoch  štátnych  finančných  aktív  SR  a  účtoch  vládnych úverov k 31. júlu 2004 predstavuje 7,9  mld. Sk,  z čoho sa 7,4 mld. Sk získalo predajom akcií ČSOB Praha a  0,5 mld. Sk zo splátok vládnych úverov zo zahraničia (deblokácie). To znamená, že ide o zdroje získané z ďalších operácií štátu, o použití ktorých rozhoduje vláda. 

Okrem oddlženia zdravotníctva sa predpokladá, že sa štátne finančné aktíva použijú aj na ďalšie účely. Z toho dôvodu v súčasnom období nevykazujú štátne finančne aktíva výšku, ktorú si vyžaduje ich predpokladaná účasť na oddlžení zdravotníctva. 

Z uvedeného dôvodu sa navrhuje v uznesení vlády použiť na oddlženie zdravotníctva 7,4 mld Sk, ktoré sa budú uvoľňovať podľa aktuálnych potrieb spoločnosti Veriteľ, a.s.. Okrem toho sa ukladá ministrovi financií, aby do konca októbra 2004 navrhol spôsob zabezpečenia ďalších 1,3 mld. Sk na oddlženie zdravotníctva zo štátnych finančných aktív.